Diari Oficial de la Generalitat Valenciana


Sumari del DOGV 4371, del 05-11-2002 (2002/11336)

ACORD de 30 de setembre de 2002, de la Comissió Territorial d'Urbanisme de Castelló, relatiu a l'Homologació i Pla de Reforma Interior UE del Sòl Urbà en el municipi de Castellnovo.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11693


Data del document
:   30-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Castellnovo
    * pla d'urbanisme

ACORD de 30 de setembre de 2002, de la Comissió Territorial d'Urbanisme de Castelló, relatiu a l'Homologació i Pla de Reforma Interior UE del Sòl Urbà en el municipi de Castellnovo. [2002/11264]
  
Vist l'expedient relatiu a l'Homologació i Pla de Reforma Interior UE del Sòl Urbà en el municipi de Castellnovo, i de conformitat amb els següents:
  
Antecedents
  
Primer
  
El Ple de l'Ajuntament de Castellnovo, per acord de 23 d'octubre del 2001, va sotmetre al públic el Pla de Reforma Interior, el Programa d'Actuació Integrada, el Projecte d'Urbanització i el Projecte de Reparcel·lació per al desenrotllament de la UE-1, la qual cosa es va dur a terme per mitjà d'anuncis publicats en el periòdic Levante de 8 de novembre de 2001, i en el Diari Oficial de la Generalitat Valenciana de 28 de novembre de 2001. Transcorregut el període d'informació al públic, durant el qual, i quan al conjunt dels citats instruments, es van presentar 7 al·legacions, el Ple de l'Ajuntament va aprovar provisionalment el Pla de Reforma Interior el 30 d'abril de 2002.
  
No obstant això, quan es remet la mencionada documentació per la qual se sol·licita la seua aprovació definitiva, advertida pel Servici Territorial d'Urbanisme la inclusió de modificacions respecte a l'ordenació originàriament aprovada pels òrgans autonòmics, es va indicar a l'Ajuntament, durant el tràmit de període consultiu previst en l'article 39 de la LRAU, la necessitat d'incorporar a la documentació aportada un document d'homologació que concrete les determinacions que per al citat àmbit es preveuen constitutives de l'ordenació estructural en contraposició amb les que siguen pròpies de l'ordenació detallada.
  
Així, amb posterioritat i amb data 10 de maig de 2002, l'ajuntament torna a exposar al públic la documentació no solament el document d'homologació sinó la resta de documents abans assenyalats, per mitjà d'edictes inserits en el Levante de 14 de maig de 2002 i en el DOGV núm. 4.256, de 24 de maig de 2002. Durant l'esmentat tràmit es van produir 8 al·legacions, i es va aprovar posteriorment tant el document d'homologació com el pla de reforma interior de la UE-1, segons Acord del Ple de data 11 de juliol de 2002.
  
Segon
  
La documentació remesa està composta pel projecte d'homologació i el Pla de Reforma Interior, formats estos dos per text escrit i plans.
  
Tercer
  
L'objecte d'esta documentació és, amb ocasió del desenrotllament a través d'un programa de la unitat d'execució número 1 del sòl urbà de les Normes Subsidiàries de Castellnovo, dur a terme la seua homologació a la LRAU i modificar la seua ordenació detallada a través d'un Pla de Reforma Interior.
  
El projecte d'homologació de l'àmbit de la unitat té un abast merament declaratiu, en limitar-se a assenyalar quines determinacions de les Normes Subsidiàries constituïxen l'ordenació estructural. Així, es considera que no existixen en el sector elements de la xarxa primària. La superfície total homologada és de 24.431 m2.
  
Els canvis en l'ordenació detallada efectuats pel PRI consistixen en el reajustament de determinades alineacions pertanyents a l'ordenació detallada, de manera que de sòl edificable passa a ser sòl dotacional públic vial, per la qual cosa es produïx un augment de sòl dotacional públic i una disminució del sòl edificable lucratiu privat.
  
Quart
  
Amb data 9 de setembre de 2002 se sol·licita informe a la Direcció Territorial de la Conselleria de Medi Ambient, en relació amb la possible afectació a determinades vies pecuàries. Amb data 17 de setembre de 2002 es rep informe d'este organisme en què s'indica que el document no afecta vies pecuàries catalogades.
  
Fonaments de dret
  
Primer
  
La tramitació tant de l'homologació com del Pla de Reforma Interior, després de les advertències formulades durant el tràmit de període consultiu, s'ha realitzat adaptant-se a allò que disposa l'article 38 i concordants de la Llei 6/1994, de 15 de novembre, Reguladora de l'Activitat Urbanística (LRAU).
  
Segon
  
La documentació està completa, a l'efecte del que disposa l'article 27 de la LRAU.
  
Tercer
  
La disposició transitòria primera, apartat tercer, de la LRAU, establix que l'aprovació de Plans de Reforma Interior que modifiquen determinacions dels plans generals vigents a l'entrada en vigor d'esta llei requerix l'homologació del sector corresponent, que podrà efectuar-se directament en aprovar els dits instruments, sempre que estos continguen els documents específics i les determinacions necessàries amb este fi. En el cas que ens ocupa, el nou PRI implica la necessitat d'introduir canvis en les determinacions de les normes subsidiàries, la qual cosa conduïx a la necessitat de tramitar conjuntament l'homologació del sector.
  
El projecte d'homologació inclou un àmbit territorial situat en la unitat d'execució núm.1 del sòl urbà de Castellnovo. L'homologació es planteja amb el caràcter de merament declaratiu, per la qual cosa es limita a identificar, dins del seu àmbit, les parts del pla que constituïxen l'ordenació estructural, per a diferenciar-la de les que, per contra, es consideraran d'ordenació detallada, i s'enten, donada la ubicació i la delimitació de l'àmbit, que no hi ha cap element que meresca la condició de xarxa primària. L'homologació s'efectua per a fer viable, amb ella, l'aprovació d'un Pla de Reforma Interior que altere les determinacions del Pla General.
  
Tenint en compte el caràcter declaratiu de l'homologació, en atenció al que establix l'article 40 de la LRAU, no s'observen obstacles al projecte. En efecte, el projecte d'homologació conté les determinacions exigibles que es deriven de la disposició transitòria primera de la LRAU; a més, el projecte s'ajusta també a les directrius de la Instrucció de Planejament 1/1996, de 23 de gener, aprovada per l'Orde del conseller d'Obres Públiques, Urbanisme i Transports de 29 de març de 1996.
  
Quart
  
Junt amb l'homologació es remet també el Pla de Reforma Interior que altera l'ordenació detallada de les normes subsidiàries.
  
Els canvis que s'introduïxen en l'ordenació detallada únicament plantegen l'ampliació de la trama viària en proposar el retir de determinades alineacions, en vista a satisfer una millora en el trànsit rodat de l'àmbit, per la qual cosa no es fa necessari observar cap mesura relativa al compliment de l'article 55.3 de la LRAU. D'altra banda, es justifica el compliment de l'article 17 de l'annex al Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (RPCV), que regula els estàndards aplicables a les modificacions de planejament, que assenyala que ?Quan ni l'antiga ordenació (a) ni la nova (n) complisca els dits estàndards serà exigible que la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació siga major que la mateixa relació en l'antiga ordenació, de manera que ISDn/IEBn >ISDa/IEBa?.
  
Cinqué
  
Quant a l'ordenació detallada continguda en el Pla de Reforma Interior, és l'Ajuntament l'administració competent per a determinar la conveniència o oportunitat de les alteracions introduïdes. En este sentit, com s'indica en el preàmbul de la LRAU, esta Llei atribuïx a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques plantejades pels ciutadans. En atenció a les circumstàncies del cas, en el qual no concorren un altre tipus d'elements amb incidència en interessos supramunicipals, el control que cal exercitar amb ocasió de l'aprovació definitiva s'ha de limitar al control de legalitat, ja que, com apunta l'article 40.1 de la LRAU, la Generalitat no podrà aprovar definitivament els plans que incórreguen en infracció d'una disposició legal estatal o autonòmica.
  
Com tal que no concorre cap interés supramunicipal ja que no ha sigut informat desfavorablement pels organismes consultats, i advertida la racionalitat del que pretén i l'adequació dels instruments de planejament a la legalitat vigent, no s'advertix cap obstacle que puga qüestionar l'aprovació definitiva del document d'homologació i Pla de Reforma Interior.
  
Sisé
  
De conformitat amb el que establix els articles 8.a i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme dictamen que en el cas de municipis de menys de 50.000 habitants, com és el cas de Castellnovo, tindrà directament efectes de resolució d'execució.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda aprovar definitivament l'Homologació i Pla de Reforma Interior de la unitat d'execució núm. 1 del sòl urbà de Castellnovo.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 30 de setembre de 2002.- El secretari de la Comissió Territorial d'Urbanisme: Fernando Renau Faubell.